ΣΤ΄ Κοινοβουλευτική Περίοδος (Κύπρος)

Η ΣΤ΄ Κοινοβουλευτική Περίοδος αποτέλεσε την έκτη περίοδο της Βουλής των Αντιπροσώπων της Κύπρου. Ξεκίνησε στις 30 Μαΐου 1991 και ολοκληρώθηκε στις 5 Ιουνίου 1996. Η σύνθεση της Βουλής των Αντιπροσώπων για την ΣΤ΄ Κοινοβουλευτική Περίοδο προέκυψε μέσω των Βουλευτικών Εκλογών του 1991.

Εκλογή προέδρου της Βουλής 
Στην πρώτη συνεδρία της Βουλής των Αντιπροσώπων κατά την ΣΤ΄ Κοινοβουλευτική Περίοδο (30 Μαΐου 1991), έγινε εκλογή για την ανακήρυξη του προέδρου του σώματος.

Υποψηφιότητα έθεσαν οι βουλευτές:

Αλέξης Γαλανός (εκ μέρους του ΔΗΚΟ)
Βάσος Λυσσαρίδης (εκ μέρους της ΕΔΕΚ)

Στον πρώτο γύρο ψηφοφορίας εκλεγόταν ο υποψήφιος που συγκέντρωνε περισσότερο από το 50% των ψήφων. Ο Αλέξης Γαλανός εξασφάλισε 31 ψήφους (20 από Συνασπισμό ΔΗΣΥ-Κόμματος Φιλελευθέρων, 11 από ΔΗΚΟ) και εξελέγη πρόεδρος της Βουλής. Ο Βάσος Λυσσαρίδης εξασφάλισε 25 ψήφους (18 από ΑΚΕΛ, 7 από ΕΔΕΚ).

Σύνθεση βουλής 
Ο πίνακας που ακολουθεί παρουσιάζει την κατανομή των 56 εδρών της βουλής ανά κόμμα και εκλογική περιφέρεια όπως προέκυψε με βάση τα αποτελέσματα των βουλευτικών εκλογών του 1991. Η κατανομή δεν άλλαξε στην πενταετή διάρκεια της βουλής.

Τελική σύνθεση 
Ο πίνακας που ακολουθεί παρουσιάζει σε αλφαβητική σειρά τους βουλευτές της Βουλής των Αντιπροσώπων κατά την ΣΤ΄ Κοινοβουλευτική Περίοδο.

Σημειώσεις:
1Μετά τον διορισμό του Κώστα Ηλιάδη στη θέση του Υπουργού Άμυνας, τη θέση του στη βουλή πήρε στις 4 Μαρτίου 1993 ο Οδυσσέας Δημητρίου ως ο επόμενος επιλαχών του ΔΗΚΟ στην Εκλογική Περιφέρεια Λάρνακας.
2Μετά τον διορισμό του Ντίνου Μιχαηλίδη στη θέση του Υπουργού Εσωτερικών τη θέση του στη βουλή πήρε στις 4 Μαρτίου 1993 ο Ιωάννης Ιωαννίδης ως ο επόμενος επιλαχών του ΔΗΚΟ στην Εκλογική Περιφέρεια Λεμεσού.

3Μετά τον διορισμό της Κλαίρης Αγγελίδου στη θέση του Υπουργού Παιδείας τη θέση της στη βουλή πήρε στις 4 Μαρτίου 1993 ο Αντώνης Καράς ως ο επόμενος επιλαχών του ΔΗΣΥ στην Εκλογική Περιφέρεια Αμμοχώστου.
4Μετά τον διορισμό του Αλέκου Μαρκίδη στη θέση του Γενικού Εισαγγελέα την 1η Φεβρουαρίου 1995, τη θέση του στη βουλή πήρε στις 2 Φεβρουαρίου 1995 ο Χριστάκης Κατσαμπάς ως ο επόμενος επιλαχών του ΔΗΣΥ στην Εκλογική Περιφέρεια Λευκωσίας. Ωστόσο, το Ανώτατο Δικαστήριο ακύρωσε την απόφαση του Εφόρου Εκλογής για πλήρωση της κενωθείσας βουλευτικής έδρας λόγω μη διενέργειας αναπληρωματικής εκλογής. Η θητεία του Χριστάκη Κατσάμπα ολοκληρώθηκε στις 21 Μαρτίου 1996. Δε διεξήχθη αναπληρωματική εκλογή επειδή η βουλή επρόκειτο να διαλυθεί στις 16 Απριλίου 1996 λόγω της διεξαγωγής των βουλευτικών εκλογών του 1996.
5O Σπύρος Κυπριανού εξελέγη βουλευτής του ΔΗΚΟ στην Εκλογική Περιφέρεια Λευκωσίας και έδωσε τη νενομισμένη διαβεβαίωση στις 30 Μαΐου 1991. Αμέσως μετά παραιτήθηκε από το βουλευτικό αξίωμα και τη θέση του κατέλαβε ο Νίκος Μουσιούττας ως πρώτος επιλαχών του ΔΗΚΟ στην Εκλογική Περιφέρεια Λευκωσίας, ο οποίος έδωσε τη νενομισμένη διαβεβαίωση στις 6 Ιουνίου 1991.
6Μετά την εκλογή του Γλαύκου Κληρίδη στη θέση του Προέδρου της Δημοκρατίας στις Προεδρικές Εκλογές του 1993, τη θέση του στη βουλή πήρε στις 4 Μαρτίου 1994 ο Ανδρέας Παρισινός ως ο επόμενος επιλαχών του ΔΗΣΥ στην Εκλογική Περιφέρεια Λευκωσίας.
7Μετά τον διορισμό του Ιωάννη Κασουλίδη στη θέση του Κυβερνητικού Εκπροσώπου, τη θέση του στη βουλή πήρε στις 4 Μαρτίου 1993 ο Θάσος Σοφοκλέους ως ο επόμενος επιλαχών του ΔΗΣΥ στην Εκλογική Περιφέρεια Λευκωσίας.

Βουλευτές που αποχώρησαν

Παραπομπές